মুয়াল্লিমের গাড়ি আপনার জন্য জেদ্দা হজ টার্মিনালে অপেক্ষা করবে। সেখান থেকে তারা আপনাকে মক্কায় যে বাড়িতে থাকবেন, সেখানে নামিয়ে দেবেন। মুয়াল্লিমের নম্বর (আরবি+ইংরেজিতে লেখা) হ্যান্ড বেল্ট দেওয়া হবে, তা হাতে পরে নেবেন। পাশাপাশি বাংলাদেশ সরকারের দেওয়া পরিচয়পত্র (যাতে পিলগ্রিম নম্বর, আপনার নাম, ট্রাভেল এজেন্সির নাম ইত্যাদি থাকবে) গলায় ঝুলাবেন। জেদ্দা থেকে মক্কায় পৌঁছাতে ২ বা ৩ ঘণ্টা সময় লাগতে পারে। কখনও আরও বেশিও লাগতে পারে। চলার পথে তালবিয়া পড়ুন (লাব্বাইক আল্লাহুম্মা লাব্বাইক…)।